Canon din vineri a şasea săptămână, a Stâlpărilor 
despre învierea lui Lazăr 


TRISTOS, MP6 LALA 
Ut BETI 


Predici la Duminica Floriilor (Intrarea Domnului în Ierusalim): 


https://www.academia.edu/42904075/Predici_la_Duminica_Floriilor_Intrarea_Domnului 
%C3% AEn Ierusalim 


https://archive.org/details/predici-la-duminica-floriilor 


Sfântul Lazăr şi Sfintele mironosiţe Maria şi Marta din Betania: 


https://www.academia.edu/42712441/St% C3% A?2ntul_Laz 9% C4% 83r_% C59%9Fi_ Sfintele 
mironosi 9% C5% A3e Maria %C5%9Fi Marta din Betania 


https://archive.org/details/sf.-lazar-si-sf.-mir-m-si-m 


&&& 


Și cântăm acest canon, compus de Sfântul părintele nostru Andrei Criteanul Ieru- 
salimiteanul. 


Cântarea 1-a 


Irmos: Cântare de biruinţă să cântăm toţi lui Dumnezeu, celui ce a făcut minunate 
minuni cu braţ înalt şi a mântuit pe Israil, că S-a prea slăvit. 


Stih: Slavă Ție, Dumnezeul nostru, slavă Ţie. 


Înviind, Mântuitorul meu, pe Lazăr cel mort de patru zile, l-ai schimbat din strică- 
ciune cu braţ înalt şi Ţi-ai arătat puterea Ta, ca un Atotputernic. 


Stih: S/avă Ție, Dumnezeul nostru, slavă Ţie. 


Strigând pe Lazăr din mormânt, îndată l-ai sculat; dar iadul jos cu amar s-a tânguit 
şi suspinând, s-a cutremurat de puterea 'Ta, Mântuitorule. 


Stih: S/avă Ție, Dumnezeul nostru, slavă Ţie. 


Lăcrimat-ai, Doamne pentru Lazăr, arătând întruparea rânduielii Tale şi cum că din 
fire fiind Dumnezeu, Te-ai făcut om după fire ca şi noi. 


Stih: Slavă Ție, Dumnezeul nostru, slavă Ţie. 


Lacrimile Martei şi ale Mariei le-ai potolit, Doamne, sculând pe Lazăr din morți, 
Mântuitorule, şi arătând pe mort însuflețit cu puterea Ta. 


Stih: S/avă Ție, Dumnezeul nostru, slavă Ţie. 


După legea firii omeneşti ai întrebat, Stăpâne, unde s-a pus Lazăr? Arătând tutu- 
ror, Mântuitorule, adevărată rânduiala Ta cea spre noi. 


Stih: S/avă Ție, Dumnezeul nostru, slavă Ţie. 


Încuietorile iadului le-ai sfărâmat atunci, strigând pe Lazăr; şi ai clintit puterea lup- 
tătorului şi l-ai făcut de s-a cutremurat de Tine, unule Mântuitorule, mai înainte de 
răstignire. 


Stih: S/avă Ție, Dumnezeul nostru, slavă Ţie. 


Pe Lazăr ce-l ţinea iadul legat, ca un Dumnezeu ai apucat, Stăpâne, înainte de l-ai 
dezlegat din legături; că toate se supun poruncii Tale, Atotputernice. 


Slavă Tatălui şi Fiului şi Sfântului Duh, a Treimii 


Să lăudăm pe Tatăl, pe Fiul şi pe Duhul, pe Treimea cea nedespărțită întru unimea 
fiinţei, şi cu îngerii împreună să o prea slăvim, ca pe unul Dumnezeul, Cel nezidit. 


Şi acum şi pururea şi în vecii vecilor. Amin (a Născătoarei de Dumnezeu) 
Neschimbat ai născut pe Ziditorul firii, Maică Fecioară, de la Duhul Sfânt, făcân- 
du-se ceea ce suntem noi, cu bunăvoința Tatălui fără de schimbare şi fără ameste- 
care. 


Cântarea a 2-a 


Irmos: la aminte cerule şi voi grăi şi voi lăuda pe Hristos, Mântuitorul lumii, pe 
singur lubitorul de oameni. 


Stih: Slavă Ție, Dumnezeul nostru, slavă Ţie. 


Slavă Ţie, Celui ce numai cât ai strigat şi îndată ai sculat din mormânt pe prietenul 
Lazăr, pe cel mort de patru zile. 


Stih: S/avă Ție, Dumnezeul nostru, slavă Ţie. 


Auzit-a cel fără suflare glasul Tău şi însufleţindu-se, îndată s-a sculat din morţi, 
slăvindu-Te pe Tine, Doamne. 


Stih: S/avă Ție, Dumnezeul nostru, slavă Ţie. 


Primind porunca glasului Tău, celui de viață aducător, s-a sculat din mormânt, 
Mântuitorul meu, Lazăr cel ce rău mirosea. 


Stih: Slavă Ție, Dumnezeul nostru, slavă Ţie. 


Lăcrimat-ai pentru prietenul Tău, Mântuitorule, încredinţându-ne că Te-ai îmbră- 
cat cu firea noastră, şi l-ai înviat. 


Stih: S/avă Ție, Dumnezeul nostru, slavă Ţie. 


Îngrozitu-s-a iadul, dacă a văzut pe cel legat cu înfăşurăturile întorcându-se îndată 
prin glas la viaţa aceasta de aici. 


Slavă Tatălui şi Fiului şi Sfântului Duh, a Treimii 


Spăimânta-tu-s-au popoarele evreieşti, când ai înviat cu cuvântul Tău pe Lazăr, 
cel ce rău mirosea, strigându-l, Mântuitorule. 


Şi acum şi pururea şi în vecii vecilor. Amin (a Născătoarei de Dumnezeu) 


Cutremura-tu-s-au ascunzătorile iadului, dacă s-a însufleţit atunci Lazăr Jos, prin 
glasul Celui ce l-a înviat. 


Cântarea a 3-a 

Irmos: Piatra pe care nu au socotit-o ziditorii, aceasta s-a făcut în capul unghiului. 
Aceasta este piatra pe care Hristos a întărit Biserica Sa, pe care o a răscumpărat din 
păgâni. 

Stih: Slavă Ție, Dumnezeul nostru, slavă Ţie. 

Minune străină şi prea slăvită, cum a întrebat Ziditorul tuturor, de ceea ce nu era să 
nu o cunoască, ca şi cum nu ar fi ştiut: Unde zace acela de carele vă tânguiţi? Un- 
de s-a îngropat Lazăr? Pe carele, peste puţin vi-l voi scula, înviindu-l din morţi. 
Stih: Slavă Ție, Dumnezeul nostru, slavă Ţie. 

Piatra pe care au prăvălit-o peste tine cei ce te-au îngropat, aceasta poruncind lisus 
să o ridice, îndată te-a înviat, strigând: Lazăre, scoală! Vino la mine, ca să se înfri- 


coşeze iadul de glasul Tău. 


Stih: S/avă Ție, Dumnezeul nostru, slavă Ţie. 


Marta şi Maria, Doamne, strigat-au cu tânguire: lată, acela pe carele iubeai, miroa- 
se, fiind mort de patru zile; de ai fi fost atunci aici, nu ar fi murit Lazăr. lar Tu, ca 
Cela ce eşti nedespărţit pretutindenea, l-ai sculat îndată, strigându-l. 


Stih: S/avă Ție, Dumnezeul nostru, slavă Ţie. 


Vărsând lacrimi pentru prietenul, după rânduiala omenirii, ai arătat că trupul carele 
l-ai luat de la noi s-a unit cu Tine, Mântuitorule, fireşte, iar nu după nălucire; şi ca 
un Dumnezeu, iubitor de oameni, strigându-l, îndată l-ai sculat. 


Stih: S/avă Ție, Dumnezeul nostru, slavă Ţie. 

Vai mie! Striga iadul, acum cu adevărat am pierit; şi zicea către moarte: lată, Naza- 
rincanul a clintit cele de jos şi sfâşiind pântecele meu, a sculat pe mortul cel fără 
suflare, strigându-l. 

Stih: Slavă Ție, Dumnezeul nostru, slavă Ţie. 

Ce fel este nebunia voastră, evreilor? Unde este necredinţa? Până când sunteţi înşe- 
laţi? Până când sunteţi înstrăinaţi? Vedeţi pe cel mort, că a ieşit, prin glas şi nu cre- 
deţi lui Hristos! Cu adevărat fii ai întunericului sunteţi voi. 

Slavă Tatălui şi Fiului şi Sfântului Duh, a Treimii 

Unul din Treime pe Tine Te ştiu, măcar că Te-ai întrupat, un fiu întrupat slăvesc, 
carele ai odrăslit fără sămânță din Născătoarea de Dumnezeu şi acelaşi Fiu, unul 
lăudat împreună cu Tatăl şi cu Duhul. 

Şi acum şi pururea şi în vecii vecilor. Amin (a Născătoarei de Dumnezeu) 
Minunată şi înfricoşată este vederea, care au văzut-o mai-nainte nemincinoşii proo- 
roci din dumnezeiască rânduială, adică pe Fecioara Născătoarea de Dumnezeu, 


care fără stricăciune a născut pe Dumnezeu şi după naştere a rămas curată. 


Cântarea a 4-a 


Irmos: Ridicatu-s-a soarele şi luna a stătut întru a sa rânduială; înălțatu-Te-ai pe 
lemn îndelung-răbdătorule şi pe el ai întemeiat Biserica Ta. 


Stih: S/avă Ție, Dumnezeul nostru, slavă Ţie. 


Lăcrimat-ai, Doamne, pentru Lazăr, sculat-ai Stăpâne pe cel mort şi ai arătat po- 
poarelor că eşti Fiul lui Dumnezeu. 


Stih: Slavă Ție, Dumnezeul nostru, slavă Ţie. 


Dacă a auzit cel fără suflare porunca Ta: Vino afară, Lazăre! S-a sculat degrab cu 
înfăşurăturile şi a sărit, arătând, Bunule, puterea Ta. 


Stih: Slavă Ție, Dumnezeul nostru, slavă Ţie. 


Lacrimile Martei şi ale Mariei le-ai potolit, Hristoase Dumnezeule, strigând pe 
Lazăr; şi ca un însuşi puternic ridicându-l cu cuvântul, acela s-a închinat Ţie. 


Stih: Slavă Ție, Dumnezeul nostru, slavă Ţie. 


Lăcrimând ca un om pentru Lazăr, l-ai ridicat ca un Dumnezeu; întrebat-ai: Unde 
s-a îngropat mortul cel de patru zile ? Adeverind, Bunule, omenirea Ta. 


Stih: S/avă Ție, Dumnezeul nostru, slavă Ţie. 


Vrând să adeverezi, Bunule, semnele patimii şi ale Crucii Tale, rupând nesăţiosul 
pântece al iadului, ai sculat ca un Dumnezeu pe mortul cel de patru zile. 


Stih: S/avă Ție, Dumnezeul nostru, slavă Ţie. 


Cine a văzut, cine a auzit, să fi sculat vreun om mort mirosind greu? Ilie a sculat şi 
Elisei, dar nu din mormânt şi nici mort de patru zile. 


Stih: Slavă Ție, Dumnezeul nostru, slavă Ţie. 


Lăudăm, Doamne, puterea Ta, lăudăm şi patimile Tale, Hristoase; căci cu puterea 
Ta, ca un milostiv, ai făcut minuni; iar patimile le-ai primit ca un om, după rându- 
iala omenirii! 


Stih: Slavă Ție, Dumnezeul nostru, slavă Ţie. 


Dumnezeu eşti şi om, adeverind numirile cu lucrurile; că ai venit la mormânt cu 
trupul, Cuvinte, şi ca un Dumnezeu ai sculat pe mortul cel de patru zile. 


Stih: Slavă Ție, Dumnezeul nostru, slavă Ţie. 


Spăimânta-tu-s-au, Stăpâne, popoarele evreieşti, dacă au văzut pe Lazăr cel mort 
sculându-se din mormânt prin glasul Tău, dar au rămas neplecate minunilor Tale. 


Slavă Tatălui şi Fiului şi Sfântului Duh, a Treimii 


Fără început ai strălucit din Părintele Tău, Mântuitorule, ca Cela ce eşti unul din 
Treime, sub vremi ieşind din sângele cel fecioresc prin Duhul Sfânt, luând trup, 
Tu, Cel ce eşti mai presus de fiinţă. 

Şi acum şi pururea şi în vecii vecilor. Amin (a Născătoarei de Dumnezeu) 
Zămislirea Născătoarei de Dumnezeu este fără de sămânță, naşterea fără pătimire 
de stricăciune; că Dumnezeu făcând minuni întru amândouă, S-a micşorat pe Sine, 
ca să Se unească cu noi. 


Cântarea a 5-a 


Irmos: Pacea Ta o dă nouă, Fiule al lui Dumnezeu; că fără de Tine alt Dumnezeu 
nu cunoaştem; numele Tău numim, că eşti Dumnezeu al viilor şi al morților. 


Stih: S/avă Ție, Dumnezeul nostru, slavă Ţie. 


Viaţă fiind Tu, Doamne, şi lumină adevărată, strigând pe Lazăr l-ai înviat; căci ca 
un puternic ai arătat tuturor, că eşti Dumnezeul viilor şi al morților. 


Stih: S/avă Ție, Dumnezeul nostru, slavă Ţie. 
Porunca Ta, lisuse, ce nu suferă împotrivire, nerăbdându-o iadul, carele primise pe 
mulți, s-a spăimântat şi pe Lazăr, cel ce era de patru zile mort, l-a dat viu, iar nu 


mort. 


Stih: Slavă Ție, Dumnezeul nostru, slavă Ţie. 


Împreunând țărâna cu duhul, Cuvinte, Cel ce ai insuflat de demult lutul cu duh de 
viaţă prin cuvântul Tău, ai sculat şi acum cu cuvântul pe prietenul Tău, din stri- 
căciune şi din cele dedesubt. 


Stih: Slavă Ție, Dumnezeul nostru, slavă Ţie. 
Nimenea n-a putut să stea împotriva voii Tale, Doamne; căci, când ai strigat pe 
Lazăr cel mort, îndată s-a sculat cel ce era fără de suflare şi purtând legăturile, a 


umblat pe picioarele sale. 


Stih: Slavă Ție, Dumnezeul nostru, slavă Ţie. 


O, nebunia jidovească! O, orbirea vrăjmaşilor! Cine a văzut pe cineva să se scoale 
din mormânt ? Ilie de demult a sculat, dar nu din mormânt, nici mort de patru zile. 


Stih: Slavă Ție, Dumnezeul nostru, slavă Ţie. 

Cela ce eşti neasemănat, îndelung răbdătorule, Cela ce toate le faci pentru noi ca 
un Dumnezeu şi pătimind ca un om; fă-ne pe noi pe toți părtaşi împărăției Tale, 
pentru rugăciunile lui Lazăr. 

Slavă Tatălui şi Fiului şi Sfântului Duh, a Treimii 

Treimea cea mai-nainte de început, fără început şi de o cinste, Părinte Atotţiito- 
rule, Fiule şi Duhule Sfinte, Unime Sfântă în trei feţe, mântuieşte pe cei din Adam, 
care cu credinţă Te laudă pe Tine. 

Şi acum şi pururea şi în vecii vecilor. Amin (a Născătoarei de Dumnezeu) 
Pântecele tău cel prea curat, l-a sfințit, Curată, Dumnezeu Cel mai presus de toate, 
luând dintr-însul trup, Cel închinat în Treime, Cuvântul, Cel din Tatăl şi cu Duhul 
împreună Dumnezeu. 


Cântarea a 6-a 


Irmos: Aruncatu-m-ai întru adâncurile inimii mării şi m-ai mântuit, Mântuitorule, 
din robia morţii şi ai dezlegat legătura fărădelegilor mele. 


Stih: Slavă Ție, Dumnezeul nostru, slavă Ţie. 


Întrebat-ai, unde sunt eu? Cela ce ştii toate; lăcrimat-ai, Mântuitorule, pentru mine 
ca un om după fire şi m-ai ridicat cu porunca Ta pe mine cel mort. 


Stih: Slavă Ție, Dumnezeul nostru, slavă Ţie. 


Chematu-m-ai, Mântuitorule, din iadul cel mai de desubt, strigat-a Lazăr către TI- 
ne, pierzătorul iadului şi m-ai sculat cu porunca Ta pe mine cel mort. 


Stih: Slavă Ție, Dumnezeul nostru, slavă Ţie. 


Îmbrăcatu-m-ai, Mântuitorule, cu trup de lut şi mi-ai suflat viaţă şi am văzut lumi- 
na Ta şi m-ai sculat cu porunca Ta pe mine cel mort. 


Stih: S/avă Ție, Dumnezeul nostru, slavă Ţie. 


Insufleţit-ai, Mântuitorule, chipul cel fără suflare al trupului meu, întăritu-m-ai cu 
oase Şi cu vine şi m-ai sculat cu porunca Ta pe mine cel mort. 


Stih: S/avă Ție, Dumnezeul nostru, slavă Ţie. 


Rupând pântecele iadului cel a toate mâncător, m-ai scos, Mântuitorule, cu pute- 
rea Ta şi m-ai sculat, cu porunca Ta, pe mine cel mort. 


Stih: Slavă Ție, Dumnezeul nostru, slavă Ţie. 


Îmbrăcatu-Te-ai, Mântuitorule, cu toată frământătura mea şi ai păzit curat pântece- 
le cel fără prihană, din carele ai ieşit întrupându-Te, unul din Treime. 


Slavă Tatălui şi Fiului şi Sfântului Duh, a Treimii 


Treime Sfântă, laud milostivirea Ta şi cu îngerii cânt cântarea cea întreit sfântă; 
miluieşte sufletele noastre, ale celor ce Te lăudăm pe Tine. 


Și acum şi pururea şi în vecii vecilor. Amin (a Născătoarei de Dumnezeu) 


Intrat-a Cuvântul în pântecele tău cel fără prihană şi l-a păzit iarăşi curat după naş- 
tere, Născătoare de Dumnezeu; adevărată minune prea slăvită! 


Cântarea a 7-a 

Irmos: De tinerii Tăi cei din cuptor Mântuitorule, nu s-a atins, nici i-a supărat fo- 
cul. Atunci, acei trei cu o gură cântau şi binecuvântau, grăind: Bine este cuvântat 
Dumnezeul părinților noştri. 

Stih: S/avă Ție, Dumnezeul nostru, slavă Ţie. 

Peste cel mort ai lăcrimat, Mântuitorule, lubitorule de oameni, Doamne; ca să arăţi 
popoarelor, că Dumnezeu fiind Te-ai arătat om pentru noi; şi ai lăcrimat voind, pu- 


nându-ne înainte chipurile dragostei celei dinlăuntru. 


Stih: Slavă Ție, Dumnezeul nostru, slavă Ţie. 


Lazăr cel mort de patru zile, Mântuitorule, dacă a auzit jos glasul Tău, sculându-se, 
Te-a lăudat pe Tine şi bucurându-se, a strigat: Tu eşti Dumnezeul şi Ziditorul meu, 
Ție mă închin şi Te laud pe Tine, Cel ce m-ai înviat. 


Stih: S/avă Ție, Dumnezeul nostru, slavă Ţie. 

Deşi sunt înfăşurat cu legături, Mântuitorule, Lazăr a strigat de jos, dar nicicum nu 
voi rămâne în pântecele iadului; numai de mă vei chema: Lazăre, vino afară! Că Tu 
eşti lumina şi viaţa mea. 

Stih: Slavă Ție, Dumnezeul nostru, slavă Ţie. 

Lazăre, rogu-te, zis-a iadul, scoală şi ieşi curând din încuietorile mele; du-te de- 
grab, că mai bine-mi este a mă tângui cu amar de unul ce mi se va lua, decât de to- 
ți, pe care i-am înghițit mai-nainte cu foame. 

Stih: Slavă Ție, Dumnezeul nostru, slavă Ţie. 

Pentru ce te zăboveşti, Lazăre, zis-a iadul? Prietenul tău stând te cheamă: Vino afa- 
ră! leşi dar, ca să iau şi eu uşurare; că de când te-am mâncat pe tine, spre greață mi 
s-a pornit mâncarea. 

Stih: Slavă Ție, Dumnezeul nostru, slavă Ţie. 

Pentru ce nu te scoli curând, Lazăre? Strigat-a iadul de jos, tânguindu-se. Pentru ce 
nu te ridici îndată, să te duci de aici? Ca să nu mă prade Hristos şi de alţii, înviin- 


du-te pe tine. 


Stih: S/avă Ție, Dumnezeul nostru, slavă Ţie. 


Minunatu-Te-ai, Stăpâne Hristoase, făcând atunci multe lucruri minunate; că ai dat 
orbilor lumină, surzilor le-ai deschis urechile cu cuvântul şi pe Lazăr prietenul l-ai 
sculat din morţi, strigându-l ca un Dumnezeu. 


Slavă Tatălui şi Fiului şi Sfântului Duh, a Treimii 


Să cântăm cântarea Treimii slăvind pe Tatăl Cel fără început, pe Fiul şi pe Duhul 
cel drept, o fiinţă una singură, pe care întreit să o lăudăm: Sfânt, sfânt, sfânt eşti 
Treime. 


Şi acum şi pururea şi în vecii vecilor. Amin (a Născătoarei de Dumnezeu) 

Ca pe unul din Treime, Te slăvim pe Tine, Hristoase, că întrupându-Te din Fe- 
cioară fără schimbare, toate le-ai suferit, lisuse, ca un om, nedepărtându-Te de 
fiinţa Tatălui, măcar că Te-ai unit cu noi. 


Cântarea a 8-a 


Irmos: Cerurile cerurilor şi apa cea mai presus de ceruri binecuvântaţi, lăudaţi şi 
prea înălţaţi pe Domnul în veci. 


Stih: S/avă Ție, Dumnezeul nostru, slavă Ţie. 


Făcătorul şi cuprinzătorul tuturor, a venit în Betania pentru milostivire, ca să învie- 
ze pe Lazăr. 


Stih: Slavă Ție, Dumnezeul nostru, slavă Ţie. 


Mortul cel de patru zile, rău mirosind şi fiind cu înfăşurăturile înfăşurat, a sărit cu 
suflet, cel neînsufleţit, strigându-l Tu, Doamne. 


Stih: Slavă Ție, Dumnezeul nostru, slavă Ţie. 


Poporul iudeilor, dacă a văzut pe cel mort sculându-se, Hristoase, prin glasul Tău, 
a scrâşnit cu dinţii. 


Stih: S/avă Ție, Dumnezeul nostru, slavă Ţie. 


Jidovilor, care sunteţi întunecaţi lângă lumină, pentru ce nu credeţi învierii lui La- 
zăr, care s-a făcut prin lucrarea lui Hristos ? 


Stih: S/avă Ție, Dumnezeul nostru, slavă Ţie. 


Să se bucure Sionul şi să laude pe Dătătorul de viaţă, cela ce a sculat cu cuvântul 
pe Lazăr din mormânt. 


Stih: Slavă Ție, Dumnezeul nostru, slavă Ţie. 


Oştile cereşti şi neamul pământenilor Te-au lăudat pe Tine, Mântuitorul meu, când 
ai sculat pe Lazăr. 


Slavă Tatălui şi Fiului şi Sfântului Duh, a Treimii 


Împreună cu Tatăl şi cu Fiul, pe Duhul slăvesc şi lăudându-l strig neîncetat: Întreit 
sfinte, slavă Ţie! 


Şi acum şi pururea şi în vecii vecilor. Amin (a Născătoarei de Dumnezeu) 


Pe Tine Te binecuvântez şi mă închin Ţic, Celui ce Te-ai născut din Fecioară şi nu 
Te-ai despărțit de scaunul sfintei slavei Tale. 


Cântarea a 9-a 

Irmos: Făcut-a tărie cu braţul Său, pentru că a surpat pe cei puternici de pe scaune 
şi a înălțat pe cei smeriţi, Dumnezeul lui Israil, prin care ne-a cercetat Răsăritul cel 
dintru înălţime şi ne-a îndreptat pe calea păcii. 

Stih: Slavă Ție, Dumnezeul nostru, slavă Ţie. 

Să laude Betania împreună cu noi minunea; că întru dânsa a lăcrimat Făcătorul, 
după legea firii trupului, înviind pe Lazăr şi schimbând lacrimile Martei şi plânsul 


Mariei spre bucurie, a sculat pe cel mort. 


Stih: Slavă Ție, Dumnezeul nostru, slavă Ţie. 


Incredinţând, Cuvinte, învierea Ta, ai strigat pe Lazăr din mormânt şi l-ai ridicat ca 
un Dumnezeu, ca să arăţi popoarelor, că eşti cu adevărat Dumnezeu şi om şi cum 
că ai să ridici şi locaşul trupului Tău. 


Stih: S/avă Ție, Dumnezeul nostru, slavă Ţie. 


Clătit-ai porțile şi zăvoarele cele de fier, înfricoşat-ai iadul cu glasul Tău şi îm- 
preună cu dânsul s-a spăimântat şi moartea îndată, dacă a văzut, Mântuitorule, pe 
Lazăr carele era legat de dânşii, însuflețit şi sculat prin glasul Tău. 


Stih: Slavă Ție, Dumnezeul nostru, slavă Ţie. 
Spăimântatu-s-au toţi, dacă Te-au văzut, Mântuitorule, lăcrimând pentru Lazăr cel 


mort şi au zis cei răi: Vezi, cum îl iubea pe el ? Ci îndată l-ai strigat şi sculându-se 
cel neînsufleţit, a lepădat stricăciunea prin porunca Ta. 


Stih: Slavă Ție, Dumnezeul nostru, slavă Ţie. 


Clătitu-s-au uşile, sfărâmatu-s-au zăvoarele, dezlegatu-s-au legăturile mortului la 
glasul puterii lui Hristos. Iar iadul suspinând se tânguia cu amar şi striga: Vai mie! 
Ce fel şi de unde este glasul cel ce înviază morţii? 


Stih: Slavă Ție, Dumnezeul nostru, slavă Ţie. 

Scoală-te de aici, ascultând glasul; că afară te strigă prietenul tău. Acesta este Cel 
ce a înviat morții mai-nainte. Că Ilie, a sculat mort; încă şi Elisei; dar Cel ce lucra 
şi grăia prin ei, Acesta este. 

Stih: Slavă Ție, Dumnezeul nostru, slavă Ţie. 

Lăudăm, Cuvinte, puterea Ta cea neasemănată; că ai sculat pe cel mort prin cu- 
vântul Tău, cu oase şi cu vine, ca un Făcător al tuturor şi l-ai ridicat, Mântuitorule, 
din cele dedesubt, ca pe fiul văduvei cel de pe pat. 

Slavă Tatălui şi Fiului şi Sfântului Duh, a Treimii 

Treime, Preasfântă, Dumnezeule, Părinte fără început şi dumnezeiescule Cuvinte, 
Mângâietorule cel bun, Duhule Sfinte al lui Dumnezeu, cela ce eşti o lumină întreit 
luminătoare, o fiinţă unită în fire, unule Dumnezeule, milostiveşte-Te spre lumea 


Ta. 


Şi acum şi pururea şi în vecii vecilor. Amin (a Născătoarei de Dumnezeu) 


Cela ce toate le-ai făcut cu înţelepciune, lisuse, şi cu totul Te-ai îmbrăcat întru mi- 
ne din Fecioară şi cu totul pururea petreci în sânurile Tatălui, trimițând Duhul Tău 
cel Sfânt peste turma Ta, umbreşte-ne pe noi, ca un Dumnezeu. 


Și iarăşi cântăm Irmosul: Făcut-a tărie cu braţul Său, pentru că a surpat pe cei pu- 
ternici de pe scaune şi a înălțat pe cei smeriți, Dumnezeul lui Israil, prin care ne-a 
cercetat Răsăritul cel dintru înălţime şi ne-a îndreptat pe calea păcii. 


(Extras din Triod) 


